મહત્વની બાબત એ છે કે ૧૯૯૮માં ભારતે અણુ પરિક્ષણ કર્યું તે પછી ફ્રાંસ પ્રથમ દેશ હતો જેની સાથે ભારતે વ્યૂહાત્મક ભાગીદારી કરી હતી. બંન્ને દેશો વચ્ચે મજબૂત વેપાર અને રોકાણ તથા સાંસ્કૃતિક સંબંધો, ઉપરાંત સંરક્ષણ, અંતરિક્ષ,નાગરિક અણુ અને સુરક્ષાના ક્ષેત્રમાં ગાઢ સહયોગ છે. એનએસજી પાસેથી મુક્તિ મેળવ્યા બાદ ફ્રાંસ પ્રથમ દેશ હતો જેની સાથે ભારતે નાગરિક અણુ ઊર્જા સહયોગ કર્યો હતો. આ પાંચમી વખત ફ્રાંસના નેતા પ્રજાસત્તાક દિનની ઉજવણીમાં મુખ્ય અતિથિ તરીકે હાજર રહેશે. ફ્રાંસના નેતાઓએ અગાઉ ચાર વખત ૧૯૭૬,૧૯૮૦,૧૯૯૮ અને ૨૦૦૮માં હાજરી આપી હતી.